ישעיה יעקב פורטוגל

הרב ישעיה יעקב פורטוגל (ביידיש: פארטוגאל, מכונה רבי ישעיה יענקל'ה. נולד כ"ו באדר תשט"ז, 9 במרץ 1956) הוא האדמו"ר הנוכחי מסקולען.

ביוגרפיה
נולד בבוקרשט לרבי ישראל אברהם פורטוגל ולרייזל ביום כ"ו באדר, יום השנה של רבי ישעיה שור, ונקרא על שמו, ונתווסף לו השם "יעקב" על שם סבא רבה שלו. בגיל 3 עברו הוריו לארצות הברית יחד עם סבו, הרב אליעזר זוסיא פורטוגל. התגוררו בתחילה בקראון הייטס ואחר כך בבורו פארק. למד בישיבת סאטמר, ואחר כך בישיבת תפארת ישראל - רוז'ין בירושלים.
בשנת תשל"ה נישא לסילקא, בת הרב מאיר גרינוולד אב"ד טעטש. אחרי פטירת חמיו נישאה חמותו לרב יצחק אייזיק מושקוביץ, רב קהילת "מאור הגולה" במונטריאול.

אחרי פטירת חמיו החורג בתשנ"ג מונה הרב פורטוגל לרב הקהילה במונטריאול.

בתחילת תשע"ב חלה בדלקת ריאות שהסתבכה בצורה קשה, והוא עבר טיפולים רפואיים. כעבור חצי שנה חזר לביתו במונטריאול.

במהלך הלוויית אביו בכ"ו באדר ב' ה'תשע"ט (יום הולדתו ה-63) הוכתר לאדמו"ר מסקולען ונשיא מוסדות חסד לאברהם.

משפחתו
גיסו (חתן חמיו), הוא הרב יעקב יחזקיה גרינוולד, האדמו"ר מפאפא.
לרב פורטוגל 8 ילדים, בהם:
אהרן מאיר, נשוי למרים, בת הרב שלמה אליעזר ברוינשטיין, רב במונסי.
שיינא רחל, נשואה למרדכי דב בעק, בן רבי חיים יהודא, האדמו"ר מחסידות צ'רקס במונסי.
הינדא טשיפא, נשואה ליואל מוסקוביץ', בן הרב יצחק אלעזר, האדמו"ר משאץ מונסי.
אליעזר זוסיא, נשוי ליוכבד, בת הרב ישעיה טוורסקי, האדמו"ר מטשרנוביל ארצות הברית.
אסתר פריידא, נשואה ליוסף משה דוב אונסדורפר, בנו של הרב יעקב אליהו - רב קהילת "ראשית חכמה" במונטריאול.
מאטיל לאה, נשואה לדוד פרידמן, בנו של הרב ברוך אברהם, רב ודומ"ץ ד'קהל יטב לב סאטמאר בהריסון, ובנו של הרב ישראל חיים מנשה פרידמן, ראב"ד חסידות סאטמאר (קהילת מוהרי"י).
זיסל, נשואה למנחם נחום טוורסקי, בן הרב אברהם דוב, רב חסידי רחמסטריווקה במונסי, חתן רבי מרדכי הגר מוויז'ניץ מונסי.

קישורים חיצוניים

.
הרה"צ ישעיה יעקב פורטוגל כתבות באתר JDN

הערות שוליים

אדמו"רים אמריקאים
רבנים קנדים
ניו יורק: רבנים
מונטריאול: רבנים
אמריקאים שנולדו ב-1956